বগুড়া সংবাদ ডট কম (কাহালু প্রতিনিধি এম এ মতিন) : ‘‘স্বয়ং সম্পূর্ণ মাছে দেশ- বঙ্গবন্ধুর বাংলাদেশ’’ এই প্রতিপাদ্য বিষয়কে সামনে রেখে জাতীয় মৎস্য সপ্তাহ/১৮ইং উপলক্ষে বুধবার কাহালু উপজেলা মৎস্য অফিসের আয়োজনে গণমাধ্যম ব্যক্তিত্বের সাথে মতবিনিময় করেন সিনিয়র উপজেলা মৎস্য অফিসার মোছাঃ ইরিনা মৌসুমী। এ সময় উপস্থিত ছিলেন কাহালু উপজেলা মৎস্য সম্প্রসারণ অফিসার মোছাঃ রাইহাতুন নাহার, সহকারি মৎস্য অফিসার মোঃ শফিকুল ইসলাম, উপজেলা মৎস্য অফিসের ক্ষেত্র সহকারী আব্দুর রশিদ, বিতারুল ইসলাম, কাহালু মডেল প্রেসক্লাবের সভাপতি ইউনুস আলী টনি, সহ-সভাপতি মাহবুবুল আলম, সাধারণ সম্পাদক এম এ মতিন, যুগ্ন সাধারণ সম্পাদক নুরুল ইসলাম প্রমূখ। মতবিনিময় সভায় সিনিয়র উপজেলা মৎস্য অফিসার মোছাঃ ইরিনা মৌসুমী বলেন, জনসংখ্যা অনুযায়ী কাহালুতে প্রতিবছর ৪ হাজার ৮’শ ৭০.০৩ মেট্রিক টন মাছের প্রয়োজন। অথচ কাহালুতে প্রতিবছর ১০ হাজার ৮’শ ৫৫.৪০ মেট্রিক টন মাছ উৎপাদন হচ্ছে। তিনি আরও বলেন, জাতীয় মৎস্য সপ্তাহ উপলক্ষে কাহালুতে ৭ দিনের কর্মসুচীর গ্রহণ করা হয়েছে। উক্ত কর্মসূচী সফল করার জন্য গত বছরের মতো এবছরও সকলের সহযোগিতা আমি কামনা করছি।